་སྲིད་གནོད་བྱས་ཀྱང་། །བསམ་ངན་སྦྱོར་བ་མ་ཡིན་པར། །སླར་
ཡང་དེ་ལ་ཕན་ཐོགས་ཤོག །སེམས་ཅན་རྣམས་ཀྱི་དོན་ཆེད་དུ། །ཕ་རོལ་ཕྱིན་དྲུག་
ཚད་མེད་སོགས། །བདེ་བར་གཤེགས་པའི་བསྟན་པ་བཞིན། །བདག་གིས་རྒྱུན་དུ་སྤྱོད་
པར་ཤོག །སྡུག་བསྔལ་གྱུར་པའི་སེམས་ཅན་རྣམས། །བདེ་བར་འདྲོངས་པའི་ནུས་
ལྡན་ཏེ། །བདག་གི་མིང་ཙམ་ཐོས་ནས་ཀྱང་། །མོས་ཤིང་ཡོངས་སུ་འདུན་པར་ཤོག །འཁོར་
བ་ཇི་སྲིད་གནས་ཀྱི་བར། །དེ་སྲིད་སྙིང་རྗེའི་རྒྱུན་བསྲིངས་ནས། །བྱམས་པས་ཕན་
གདགས་རིམ་པ་ཡིས། །སྐྱོ་ངལ་མེད་པར་དོན་བྱེད་ཤོག །ནམ་མཁས་ཁྱབ་པའི་
སེམས་ཅན་རྣམས། །བདག་གིས་གདུལ་བྱར་ཀུན་གྱུར་ཏེ། །འཁོར་བའི་ཆུ་བོ་ལས་
332

བསྒྲལ་ནས། །མྱང་འདས་ས་ལ་འཁོད་པར་ཤོག །རིགས་དྲུག་སེམས་ཅན་ཐམས་ཅད་
ཀུན། །རང་རང་སྡུག་བསྔལ་ཀུན་ཞི་ནས། །བདེ་བ་ཕུན་སུམ་འཚོགས་ལྡན་ཏེ། །དེ་དག་
རྒྱུན་མི་ཆད་པར་ཤོག །སྡུག་བསྔལ་སྡུག་བསྔལ་ལས་གྱུར་པའི། །ངན་སོང་གསུམ་
པོའི་ལས་ཟད་ནས། །གང་ཞིག་གང་གི་བདེ་བ་ཡིས། །ཐར་བའི་ཁ་ལོ་བསྒྱུར་བར་
ཤོག །སེམས་ཅན་རྣམས་ཀྱི་སྐལ་བ་བཞིན། །དེ་དག་འདྲེན་པའི་སྤྲུལ་བ་ཡིས། །གང་
ལ་ཅི་འདུལ་སྒྲ་ཐོས་ཤིང་། །སྤྱོད་ཅིང་རྟོགས་པའི་སྐལ་ལྡན་ཤོག །བདག་ནི་རང་གཞན་
དོན་འགྲུབ་ཅིང་། །སྒྲིབ་གཉིས་བྱང་ཞིང་ཚོགས་གཉིས་རྫོགས། །ཡེ་ཤེས་ལྔ་དང་ལྡན་པ་
ཡིས། །འབྲས་བུ་སྐུ་གསུམ་འཐོབ་པར་ཤོག །འབྲས་བུ་སྐུ་གསུམ་ཐོབ་ནས་
ཀྱང་། །ཐབས་མཁས་བདེར་གཤེགས་སྤྲུལ་བ་ཡིས། །འགྲོ་དྲུག་བདེ་བར་འདྲེན་པ་
ལ། །ཐུགས་རྗེའི་བྱིན་རླབས་རྒྱུན་མི་ཆད་པར་ཤོག །ས་བཅུའི་སྨོན་ལམ། ༧སྟོན་པ་ཀུན་ཏུ་
བཟང་པོ་འདས་པ་མི་མངའ་བ། །ཐུགས་རྗེ་ཀུན་གྱི་མགོན་ལ་ཕྱག་འཚལ་ལོ། །དུས་
འདི་ནས་བཟུང་སྟེ་ཉོན་མོངས་སེམས་ཅན་རྣམས། །ས་གནས་ཁྱད་པར་ཅན་དུ་བགྲོད་
བྱའི་ཕྱིར། །སེམས་བསྐྱེད་རྣམ་དག་སྨོན་ལམ་འདི་བཏབ་པས། །འཕྲུལ་བོན་གསང་བ་
ངང་རིང་ཐུགས་རྗེ་ཡིས། །འཁོར་བའི་གནས་ངན་ཀུན་སྤངས་ནས། །དག་པའི་ས་
ལམ་བགྲོད་པའི་ཕྱིར། །ས་དང་པོ་རབ་ཏུ་དགའ་བའི་ས། །རབ་ཏུ་དགའ་བའི་ས་ལ་
ནི། །སེར་སྣའི་སྒྲིབ་པ་དག་བྱང་ནས། །སྦྱིན་པའི་ཚོགས་ཆེན་རབ་རྫོགས་ཏེ། །སྦྱིན་པ་
བྱམས་མའི་ཞལ་མཐོང་ཤོག །གཉིས་པ་དྲི་མེད་ཤེལ་གྱི་ས། །དྲི་མེད་ཤེལ་གྱི་ས་ལ་
ནི། །འཆལ་བའི་སྒྲིབ་པ་དག་བྱང་ནས། །ཚུལ་ཁྲིམས་ཚོགས་ཆེན་རབ་རྫོགས་
ཏེ། །ཚུལ་ཁྲིམས་བྱམས་མའི་ཞལ་མཐོང་ཤོག །གསུམ་པ་འོད་ཟེར་འཕྲོ་བའི་ས། །འོད་
ཟེར་འཕྲོ་བའི་ས་ལ་ནི། །བྱུང་ཚེར་སྒྲིབ་པ་དག་བྱང་ནས། །བཟོད་པའི་ཚོགས་ཆེན་
རབ་རྫོགས་ཏེ། །བཟོད་པ་བྱམས་མའི་ཞལ་མཐོང་ཤོག །བཞི་པ་ཕྱག་རྒྱ་བསྒྱུར་བའི་
333

ས། །ཕྱག་རྒྱ་བསྒྱུར་བའི་ས་ལ་ནི། །ལེ་ལོའི་སྒྲིབ་པ་དག་བྱང་ནས། །བརྩོན་འགྲུས་
ཚོགས་ཆེན་རབ་རྫོགས་ཏེ། །བརྩོན་འགྲུས་བྱམས་མའི་ཞལ་མཐོང་ཤོག །ལྔ་པ་བོན་
ཉིད་སྤྲིན་ཚོགས་ས། །བོན་ཉིད་སྤྲིན་ཚོགས་ས་ལ་ནི། །གཡོ་རྩོལ་སྒྲིབ་པ་དག་བྱང་
ནས། །བསམ་གཏན་ཚོགས་ཆེན་རབ་རྫོགས་ཏེ། །བསམ་གཏན་བྱམས་མའི་ཞལ་
མཐོང་ཤོག །དྲུག་པ་བདེ་ལྡན་རྟོགས་པའི་ས། །བདེ་ལྡན་རྟོགས་པའི་ས་ལ་ནི། །མ་
ནུས་སྦུང་ཆུང་སྒྲིབ་པ་དག་བྱང་ནས། །སྟོབས་ཀྱི་ཚོགས་ཆེན་རབ་རྫོགས་ཏེ། །སྟོབས་
ཀྱི་བྱམས་མའི་ཞལ་མཐོང་ཤོག །བདུན་པ་ཡིད་བཞིན་འགྲུབ་པའི་ས། །ཡིད་བཞིན་
འགྲུབ་པའི་ས་ལ་ནི། །གདུག་སེམས་སྒྲིབ་པ་དག་བྱང་ནས། །སྙིང་རྗེའི་ཚོགས་ཆེན་
རབ་རྫོགས་ཏེ། །སྙིང་རྗེ་བྱམས་མའི་ཞལ་མཐོང་ཤོག །བརྒྱད་པ་མ་ཆགས་དག་པའི་
ས། །མ་ཆགས་དག་པའི་ས་ལ་ནི། །རེ་དོགས་སྒྲིབ་པ་དག་བྱང་ནས། །སྨོན་ལམ་
ཚོགས་ཆེན་རབ་རྫོགས་ཏེ། །སྨོན་ལམ་བྱམས་མའི་ཞལ་མཐོང་ཤོག །དགུ་པ་ཡི་གེ་
འཁོར་ལོའི་ས། །ཡི་གེ་འཁོར་ལོའི་ས་ལ་ནི། །ཕྱིན་ཅི་ལོག་གི་སྒྲིབ་པ་དག་བྱང་
ནས། །ཐབས་ཀྱི་ཚོགས་ཆེན་རབ་རྫོགས་ཏེ། །ཐབས་ཀྱི་བྱམས་མའི་ཞལ་མཐོང་
ཤོག །བཅུ་པ་མི་འགྱུར་གཡུང་དྲུང་ས། །མི་འགྱུར་གཡུང་དྲུང་ས་ལ་ནི། །འཁྲུལ་རྨོངས་
སྒྲིབ་པ་དག་བྱང་ནས། །ཤེས་རབ་ཚོགས་ཆེན་རབ་རྫོགས་ཏེ། །ཤེས་རབ་བྱམས་མའི་
ཞལ་མཐོང་ཤོག །ས་ཏྲིག་ཨེར་སངས་ཞལ་མཐོང་ཤོག །ས་ཏྲིག་ཨེར་སངས་ཞལ་
མཐོང་ནས། །བདག་དོན་ལྷུན་གྱིས་འགྲུབ་པར་ཤོག །བདག་དོན་ལྷུན་གྱིས་གྲུབ་ནས་
ཀྱང་། །གཞན་དོན་མཐའ་རུ་ཕྱིན་པར་ཤོག །གཞན་དོན་མཐའ་རུ་ཕྱིན་ནས་ཀྱང་། །སེམས་
ཅན་དོན་ཀུན་སྨིན་པར་ཤོག །སེམས་ཅན་དོན་ཀུན་སྨིན་ནས་ཀྱང་། །ཀུན་ཏུ་འོད་ཀྱི་
ས་ནོན་ཤོག །ཀུན་ཏུ་འོད་ཀྱི་ས་ནོན་ནས། །བདེ་ཆེན་བོན་གྱི་ས་ལ་ཡང་། །ཅི་ཡང་
བརྗོད་དུ་མེད་པ་ལ། །མི་གཡོ་མཉམ་གསལ་སྐུ་གསུམ་རྫོགས་པར་ཤོག །མི་གཡོ་
334

མཉམ་གསལ་སྐུ་གསུམ་རྫོགས་ནས་ཀྱང་། །པད་མོ་དག་ལ་བརྫུས་ཏེ་སྐྱེ་བར་ཤོག །པད་
མོ་དག་ལ་བརྫུས་ཏེ་སྐྱེས་ནས་ཀྱང་། །སེམས་ཅན་དོན་ཀུན་མཐའ་རུ་ཕྱིན་པར་ཤོག །ཅེས་
པའི་ས་ལམ་རིམ་བགྲོད་ཀྱི་སྨོན་ལམ་འདི་ནི་ཁྲི་རྗེ་མདོ་ལས་བྱུང་བ་རྫོགས་སོ། །ཞི་བར་གྱུར་ཅིག་བདུད་ཀྱི་
སྡེ། །སྟོང་བར་གྱུར་ཅིག་ངན་སོང་གསུམ། །དར་ཞིང་རྒྱས་གྱུར་གཡུང་དྲུང་བོན། །བདེ་
ཞིང་ཡོངས་ཁྱབ་སེམས་ཅན་རྣམས། །བྱང་བར་གྱུར་ཅིག་སྡིག་དང་སྒྲིབ། །འཕེལ་བར་
གྱུར་ཅིག་དགེ་བའི་ཚོགས། །བཀྲ་ཤིས་ཐོབ་ཅིག་ཡོན་གྱི་བདག །ཐོས་པར་གྱུར་ཅིག་
སྟོན་པའི་བཀའ། །བརྩན་པར་གྱུར་ཅིག་སྨོན་ལམ་མཐའ། །ཕྱོགས་བཅུའི་དུས་གསུམ་
བདེར་གཤེགས་དང་། །བདག་དང་མཐའ་ཡས་སེམས་ཅན་ཀུན། །གཉིས་མེད་ངང་ལ་
མཉམ་གྱུར་ཅིག །སྟོན་པའི་ཐུགས་རྗེ་ཆེ་བར་ཤོག །ལྷ་ཡི་སྨོན་ལམ་བརྩན་པར་ཤོག །བོན་
གྱི་བསྟན་པ་དར་བར་ཤོག །སེམས་ཅན་བདེ་སྐྱིད་འཛོམས་པར་ཤོག །མི་དགེ་སྡིག་
ཚོགས་ནུབ་པར་ཤོག །སྲིན་གྱི་དམོད་པ་རྒུད་པར་ཤོག །འཁོར་བའི་སེམས་ཅན་
ཐམས་ཅད་ཀྱང་། །སྡུག་བསྔལ་མྱ་ངན་རྒྱུན་ཆད་ནས། །བཀྲ་ཤིས་དམ་པ་ཐོབ་པར་
ཤོག །ཅེས་པའི་སྨོན་ལམ་འདི་ཉིད་ལྷ་སྲིན་ཕམ་རྒྱལ་རྩོད་དུས་ཀོང་ཙེས་གསུངས་སོ། །བདེར་གཤེགས་
སྤྱན་དྲངས་ཕྱག་འཚལ་མཆོད་པ་ཕུལ་བ་དང༌། །བཤགས་དང་སྡོམ་དང་གསོལ་བ་
བཏབ་པ་དང་། །སྨོན་ལམ་བཏབ་པའི་དགེ་བ་ཅི་བསགས་པ། །འགྲོ་བ་རྣམས་དང་ཐུན་
མོང་སྤྱིར་བྱས་ཏེ། །ཀུན་ཀྱང་བླ་མེད་འབྲས་བུ་འཐོབ་བྱའི་ཕྱིར། །བདག་གཞན་དོན་དུ་
བྱང་ཆུབ་ས་ལ་བསྔོ། །༧སྔ་རབས་འདས་པའི་གཤེན་རབ་ཐམས་ཅད་ཀྱིས། །དམིགས་པ་
མེད་པར་བསྔོས་པ་ཇི་བཞིན་དུ། །བདག་གཞན་དགེ་རྩ་བསོད་ནམས་ཅི་བསགས་
པ། །བདག་ཀྱང་དེ་བཞིན་དུ་དམིགས་པ་མེད་པར་ཡོངས་སུ་བསྔོ་བར་བགྱིའོ། །༧རྗེ་
རྒྱལ་བ་འདུས་པའི་ངོ་བོ་ཉིད། །ཕ་བླ་མ་རྣམས་ཀྱིས་བྱིན་གྱིས་རློབས། །འཇིག་རྟེན་གྱི་
སྣང་བ་ལ་མི་ཆགས་པར། །ཆགས་མེད་ཀྱི་རང་གྲོལ་སྤྱོད་པར་ཤོག །སྒྱུ་ལུས་ལ་ཞེན་པ་
335

མི་ཆགས་པར། །སྒྱུ་མ་ཡི་མཚན་ཉིད་འཛིན་པར་ཤོག །འདོད་ཡོན་ལ་ཞེན་པ་མི་ཆགས་
པར། །ཆོག་ཤེས་ཀྱི་གཏེར་ལ་སྤྱོད་པར་ཤོག །བར་ཆོད་ཀྱི་རྐྱེན་ཁར་མི་འཆོར་བར། །རང་
སེམས་ལ་ངེས་ཤེས་འཁྲུངས་པར་ཤོག །ཐ་སྙད་ཀྱི་ཚིག་ཕྱིར་མི་འབྲང་བར། །དོན་ཟབ་
ཀྱི་རོ་མཆོག་མྱོང་བར་ཤོག །ཀུན་རྫོབ་ཀྱི་སྣང་བ་མི་འགག་པར། །དོན་དམ་དུ་ཞེན་ཡུལ་
གྲོལ་བར་ཤོག །ཐབས་ཟབ་ཀྱི་ལམ་མཆོག་རྙེད་པ་དང་། །ཤེས་རབ་ཀྱི་ས་གནས་བགྲོད་
པར་ཤོག །སྟོང་གསལ་དང་སྣང་བ་ལྷན་ཅིག་ཏུ། །སྣང་སྟོང་དུ་རང་ངོ་འཕྲོད་པར་
ཤོག །རྣམ་སྨིན་གྱི་ལུས་རྒྱ་ཞིག་པའི་ཚེ། །འོད་གསལ་དུ་མ་བུ་མཇལ་བར་
ཤོག །མཁྱེན་པ་ཡི་ཉི་མ་ཤར་བ་དང་། །བརྩེ་བ་ཡིས་འགྲོ་ལ་ཕན་པར་ཤོག །སྒོ་གསུམ་
གྱི་རྣམ་སྨིན་ཀུན་བྱང་ནས། །སྐུ་གསུམ་གྱི་འབྲས་བུ་སྨིན་པར་ཤོག །བསམ་སྦྱོར་དག་
པའི་སྨོན་ལམ་འདི། །སྨོན་པ་བཞིན་དུ་འགྲུབ་པར་ཤོག །ཅེས་པ་འདི་ནི་བོན་གྲོགས་སློབ་དཔོན་
བསྟན་པ་འོད་ཟེར་གྱིས་རྟ་སྒོའི་རྫུ་འཕྲུལ་ཕུག་ཏུ་བཞུགས་སྐབས་སུ་ཇག་པ་མི་གསུམ་གྱིས་རྐྱེན་བྱས་ནས་སྦྱར་བའོ། །
༧སྨོན་ལམ་འདི་བཏབ་དགེ་བའི་མཐུ་དཔལ་གྱིས། །ནད་མུག་མཚོན་གྱི་བསྐལ་
པ་ཞི་བ་དང་། །དཔལ་འབྱོར་བསོད་ནམས་ཕུན་སུམ་ཚོགས་པ་ཡིས། །སངས་རྒྱས་
བསྟན་པ་དར་ཞིང་རྒྱས་པར་ཤོག །སངས་རྒྱས་བསྟན་པ་རབ་དར་ནས། །སེམས་ཅན་
དཔལ་འབྱོར་ཕུན་སུམ་ཚོགས། །ཡིད་བཞིན་ནོར་བུའི་རྒྱ་མཚོ་ལྟར། །དུས་རྣམ་རྟག་
ཏུ་བཀྲ་ཤིས་ཤོག །
༧ན་མོ་སྐུ་གསུམ་སངས་རྒྱས་ཁྱོད་ཀྱི་སྤྱན་སྔ་རུ། །དུག་གསུམ་བག་ལ་ཉལ་བ་
མཐོལ་ལོ་བཤགས། །རིགས་ལྔ་བདེར་གཤེགས་ཁྱོད་ཀྱི་སྤྱན་སྔ་རུ། །དུག་ལྔ་རང་ཁར་
སྤྱད་པ་མཐོལ་ལོ་བཤགས། །གཤེན་རབ་ཁྲི་གཙུག་རྒྱལ་བའི་སྤྱན་སྔ་རུ། །འདུལ་བ་ལུང་
བཞིན་མ་བསྲུང་མཐོལ་ལོ་བཤགས། །མཁན་སློབ་དམ་པ་ཁྱོད་ཀྱི་སྤྱན་སྔ་རུ། །ཕྲ་རགས་
ཕམ་པ་བྱུང་བ་མཐོལ་ལོ་བཤགས། །དུས་གསུམ་བདེར་གཤེགས་ཁྱོད་ཀྱི་སྤྱན་སྔ་
336

རུ། །བཀའ་ནི་ལུང་བཞིན་མ་བསྒྲུབ་མཐོལ་ལོ་བཤགས། །བླ་མ་རྗེ་བཙུན་ཁྱོད་ཀྱི་སྤྱན་
{
སྔ་རུ། །མོས་གུས་ཞབས་ཏོག་ཆུང་བ་མཐོལ་ལོ་བཤགས། །ཡི་དམ་ལྷ་ཚོགས་ཁྱོད་ཀྱི་
སྤྱན་སྔ་རུ།
།བོན་ལ་སྤང་བླང་བྱས་པ་མཐོལ་ལོ་བཤགས། །མ་སྲིང་མཁའ་འགྲོ་ཁྱོད་ཀྱི་
སྤྱན་སྔ་རུ། །དམ་ཚིག་ཚུལ་བཞིན་མ་བསྲུང་མཐོལ་ལོ་བཤགས། །བོན་སྐྱོང་སྲུང་མ་ཁྱོད་
ཀྱི་སྤྱན་སྔ་རུ།
ཁྱོད་ཀྱི་སྤྱན་སྔ་རུ།
།མཆོད་པ་ལོ་ཟླར་འདས་པ་མཐོལ་ལོ་གཤགས། །མཆེད་དང་ལྕམ་དྲལ་
།བཀུར་བསྟི་དག་སྣང་ཆུང་བ་མཐོལ་ལོ་བཤགས། །དྲིན་ཆེན་ཕ་མ་
ཁྱོད་ཀྱི་སྤྱན་སྔ་རུ། །དྲིན་ལ་ལོན་གྱིས་མ་སོབ་མཐོལ་ལོ་བཤགས། །འགྲོ་དྲུག་སེམས་
ཅན་ཁྱོད་ཀྱི་སྤྱན་སྔ་རུ། །སྙིང་རྗེ་བྱམས་སེམས་ཆུང་བ་མཐོལ་ལོ་བཤགས། །མདོར་ན་ཚེ་
རབས་འཁོར་བ་ཐོག་མ་མེད་པ་ནས། །ཐ་མ་ད་ལྟའི་ལུས་འདི་བླངས་པ་ཡན་ཆད་
དུ། །རྒྱུ་དུག་གསུམ་དུག་ལྔའི་དབང་གིས། །ཡོན་ཏན་ཅན་གྱི་གོང་ནས་བསྡད་པ་
དང་། །དད་པ་ཅན་གྱི་ཟས་ཟོས་པ། །མོས་གུས་ཅན་གྱི་ཕྱག་སྣ་བླངས་པ། །མི་ཞུ་བ་
ཡི་འབུལ་ཚོགས་བསྡུས་པ། །རྒྱུ་མ་རིག་མ་རྟོགས་ལོག་རྟོག་འཁྲུལ་བ་གཞན་དབང་གི་
སྒོ་ནས། །སྡིག་པ་མི་དགེ་བའི་ལས་ཅི་བགྱིས་པ། །དེ་དག་ཐམས་ཅད་མཐོལ་ལོ་
བཤགས་སོ། །ཐུགས་རྗེ་ཆེན་པོས་བྱང་ཞིང་དག་པར་མཛད་དུ་གསོལ། །སྔོན་གྱི་ལས་
དབང་དུ་མ་གྱུར་ཅིག །འཕྲལ་གྱི་རྐྱེན་དབང་དུ་མ་གྱུར་ཅིག །ཡུན་གྱི་སྒྲིབ་པ་རུ་མ་གྱུར་
ཅིག །ཕྱི་མའི་ལན་ཆགས་སུ་མ་གྱུར་ཅིག །བར་དོའི་འཁྲུལ་རྐྱེན་དུ་མ་གྱུར་ཅིག །ཐར་
ལམ་གྱི་གེགས་ཤིང་དུ་མ་གྱུར་ཅིག །མཉམ་སྙོམས་ཡེ་ཤེས་དྲི་མེད་མཆོག་གི་དངོས་གྲུབ་
མ་ལུས་པ་འཐོབ་པར་མཛད་དུ་གསོལ། ༧འགྲོ་ཀུན་འཁོར་བའི་མཚོ་ལས་བསྒྲལ་བའི་
ཕྱིར། །བདག་ནི་སྐྱེས་ཤིང་སྐྱེ་བ་ཐམས་ཅད་དུ། །མཐར་ཐུག་རྫོགས་པའི་སངས་རྒྱས་
མ་ཐོབ་པར། །ཉོན་མོངས་འཁོར་བའི་བོན་ལ་མི་གནས་ཤིང་། །ཡང་དག་རྫོགས་པའི་
སངས་རྒྱས་ཐོབ་པར་ཤོག །དེ་མ་འཐོབ་ཀྱི་བར་དུའང་བདག་ཉིད་ནི། །སྦྱིན་པ་ཚུལ་
337

ཁྲིམས་བཟོད་པ་བརྩོན་འགྲུས་དང་། །བསམ་གཏན་སྟོབས་མཆོག་སྙིང་རྗེ་སྨོན་ལམ་
དང་། །ཐབས་དང་ཤེས་རབ་བླ་མེད་ཕྱིན་བཅུ་ཡི། །བདག་དོན་ལྷུན་གྲུབ་གཞན་དོན་
མཐར་ཕྱིན་ནས། །ལས་འབྲེལ་རྣམས་དང་མཐའ་ཡས་འགྲོ་བ་ཀུན། །སྐུ་གསུམ་
སངས་རྒྱས་ཀྱི་ས་ལ་འཁོད་པར་ཤོག །ཅེས་པ་འདི་ནི་དམུ་གཤེན་ཉི་མ་རྒྱལ་མཚན་གྱིས་གསུངས་པ་
རྫོགས་སོ། །
༧མ་ནམ་མཁའ་དང་མཉམ་པའི་སེམས་ཅན་ཐམས་ཅད་ལ་སྨོན་ལམ་གྱི་འོད་
ཟེར་འཕྲོ་བར་ཤོག བདག་དང་དུས་གསུམ་དུ་གྱུར་པ་ཡི་སེམས་བསྐྱེད་པའི་མཁན་པོ་
དང་སློབ་དཔོན། ལུས་བསྐྱེད་པའི་དྲིན་ཅན་ཕ་མ། དམ་ཚིག་གཅིག་པའི་མཆེད་
གྲོགས། དུས་ཚོད་འཛིན་པའི་ཉི་ཟླ། ཤ་ཁྲག་ཟོས་པའི་སེམས་ཅན། འོ་ཞོ་འཐུང་བའི་
བཞོ་ལུག་དང་མ་འབྲི། བཀོལ་སྤྱོད་བྱེད་པའི་མཛོ་རྟ། ལས་ཀྱིས་འབྲེལ་བའི་ཡོན་
བདག་ཕོ་མོ་རྣམས་དང་། ཞོར་ལ་ཤི་བའི་ཤིག་དང་འབུ་སྦྲང་། ནམ་མཁས་ཁྱབ་པའི་
སེམས་ཅན་ཐམས་ཅད་རྣམས། བདག་དོན་དུ་བོན་སྐུ་འཐོབ་པར་གྱུར་ཅིག གཞན་
དོན་དུ་རྫོགས་སྐུ་འཐོབ་པར་གྱུར་ཅིག ་ འགྲོ་དོན་དུ་སྤྲུལ་སྐུ་འཐོབ་པར་གྱུར་ཅིག སྐུ་
གསུམ་དབྱེར་མེད་སངས་རྒྱས་ཀྱི་ས་ལ་གནས་པར་གྱུར་ཅིག
338